Echitația revine la modă printre adolescenți. Tinerii care aleg să-și petreacă timpul liber printre cai: „E visul meu din copilărie”
Echitația revine la modă printre adolescenți. Tot mai mulți tineri aleg să își petreacă timpul liber printre cai. Fac mișcare în natură și, în plus, îi ajută la concentrare și comunicare. Într-un centru de echitație de lângă Brașov, sub îndrumarea instructorilor cu experiență, copiii învață să stăpânească mersul la trap, dar și să-și dezvolte echilibrul și încrederea în sine.